Az ügyes szőlőműves
Amikor Bun bar Chijja meghalt, Zeora rabbi fölkelt, és gyászbeszédet tartott:

"Édes a munkásnak alvása, akár keveset, akár sokat eszik"

Kihez hasonlítható Bun bar Chijja rabbi? Egyszer egy király munkásokat fogadott fel szőlőjét művelni. Az egyik közülük szorgosabb és ügyesebb volt, mint a többi. Mit tett erre a király? Maga mellé vette, és sétált vele föl és alá. Este a munkások jöttek a bérükért, és az ügyes munkás is megkapta a bért a teljes napra. A többi munkás zúgolódni kezdett emiatt:

- Álló nap dolgoztunk, amíg ez csak két óra hosszat, és ez itt a teljes bérét megkapja velünk együtt?

A király így válaszolt:

- Ez itt két óra alatt többet dolgozott, mint ti egész nap.

Bun rabbi huszonnyolc év alatt többet tanított a törvényről, mint amennyit egy öreg tudós száz év alatt megtanulhat.

Jegyzetek 

Vallás
Talmud